Республика — деловое обозрение

«Республика — деловое обозрение» () — Ҡаҙағстанда аҙна һайын сыҡҡан аналитик оппозицион гәзит. Ул — дәүләт етәкселеге адресына тәнҡит мәҡәләләре менән сығыш яһауы һәм властың юғары эшелондарындағы коррупция тураһында яҙыуы менән халыҡ араһында киң билдәлелек яулаған баҫма. «Голос Республики» исеме аҫтында сығарылаСВОБОДНАЯ АЗИЯ — Нашли крайних . Сығарыусыһы һәм баш редакторы — Ирина Петрушова. Айына бер тапҡыр сығарыла.

 Дөйөм мәғлүмәт 
Гәзит эшлекле һәм сәйәси эшмәкәрҙәр, менеджерҙар, дәүләт хеҙмәткәрҙәре, эре, урта һәм бәләкәй бизнес вәкилдәренә төбәп сығарылаМЕДИА-ПАРТНЕРЫ..

Тиражы — 23 мең экземплярҙан ашыуАрестованный тираж «Республики» в тот же день вышел под другим названием " Газета Диапазон :: новости Актобе, Казахстана и мира .

Төп офисы Алма-АталаРЕСПУБЛИКА — ДЕЛОВОЕ ОБОЗРЕНИЕ..

 Тарихы 
2002 йылда гәзит Журналистарҙы яҡлау буйынса комитеттың Халыҡ-ара ирек өсөн премияһына лайыҡ була.

2002 йылдың 10 апрелендә — Алма-ата район-ара иҡтисад суды, административ хоҡуҡ боҙоуҙарға юл ҡуйғаны өсөн, гәзитте баҫып сығарған «PR-Consulting» фирмаһын бөтөрөү тураһында ҡарар сығара. Анығыраҡ итеп әйткәндә: гәзит биттәрендә теркәлеү датаһы һәм сертификаттың һаны ҡуйылмағаны өсөн. Ул сағында гәзит үҙенең исемен үҙгәртергә мәжбүр була, һәм «Ассанди-Таймс» тип атала башлай.

2002 йылдың 22 майында кемдер «Республика Эшлекле Күҙәтеү» гәзите редакцияһы тәҙрәһе аша яндырғыс шыйыҡлыҡ тултырылған шешә ташлай.

2005 йылдың 14 майында Мәғлүмәт министрлығы «Республика. Деловое Обозрение» гәзитен ябаПо информации Интерньюс-Казахстан.. Сәбәбе — был гәзиттәрҙең хужаһы ТОО «Бастауҙың» ябылыуы (Судтың 2005 йылдың 25 мартындағы ҡарары).

2009 йылдың 9 сентябрендә — «Республика — деловое обозрение» гәзитен БТА Банк судҡа бирә. Суд, әхлаҡи зыян килтергәне өсөн, гәзиткә «БТА банкыһына» 60 млн тәңкә түләү бурысын йөкмәтә. Сәбәбе — гәзиттең 2009 йылдың 6 мартындағы һанында «БТА банкыһындағы» хәлдәр тураһында тәнҡит мәҡәләһе баҫылып сыға. Дәғүәсе судтың иғтибарын түбәндәге һөйләмдәргә йүнәлтә — «„БТА“-ның үҙенә килгәндә иһә, уның эшмәкәрлеге әллә ни оҙаҡҡа бармаҫ кеүек тойола. Ҡаҙағстандың һәм БДБ-ның халыҡ-ара бизнес-корпорацияһы булараҡ төҙөлгән иң эре һәм шәхси банк дәүләт контролен һәм идаралыҡ итеүҙәргә сыҙаманы» һәм «Әйткәндәй, „БТА“-ның үҙендә, яңы менеджерҙарҙың бер өлөшө, реабилитация процедураларына ҡарағанда банкротлыҡ һәм бурыстарҙы реконструкциялауҙан күберәк аҡса аласаҡтарын аңлап, банкты банкротлыҡҡа сығарырға йыйына, тигән имеш-мимеш йөрөй». Банк фекеренсә, 2009 йылдың 13 мартынан 31 мартына тиклем, баҫылып сыҡҡан мәҡәләгә бәйле рәүештә, 6 млрд 770 млн тәңкә суммаһына депозиттар әйләнештән алынғанСуд обязал газету Республика выплатить 60 млн тенге БТА банку за нанесение морального ущерба — Номад, Казахстан..

Тәүҙә «Республика» гәзитен баҫтырыуға тыйыу һалына, ләкин аҙаҡ (2010 йылдың 16 фералендә) был аҙымдың законға тап килмәүе танылаКАЗАХСТАНСКОЕ МЕЖДУНАРОДНОЕ БЮРО ПО ПРАВАМ ЧЕЛОВЕКА И СОБЛЮДЕНИЮ ЗАКОННОСТИ Суд отменил приостановление выпуска газеты «Республика — деловое обозрение» | Информационный портал ZAKON.KZ ..

2009 йылдың 18 сентябре — «Республика — деловое обозрение» гәзите һатыуға сығарыла, тик «Моя Республика — факты, события, люди» исеме аҫтында.

2010 йылдың 18 феврале — «Республика — деловое обозрение» гәзитен баҫтырып сығарыу рөхсәт ителә, әммә һатыуға сығарыу тыйыла.

2010 йылдың 15 апреле — «Республика — деловое обозрение» гәзите Джулиан Ассанж менән интервью баҫтырып сығара. Ассанж Ҡаҙағстан буйынса мәғлүмәттәр базаһын — американ дипломаттарының 7000 биткә яҡын йәшерен ашығыс дипломатик белдереүҙәрен баҫтырып сығарыуға бирәWikiLeaks пришел в «Республику» WikiLeaks: Битва за информацию — интервью с Джулианом Ассанжем Основатель Wikileaks в интервью казахстанской газете: хочу помочь Казахстану бороться с коррупцией.

2010 йылда Ҡаҙағстандың Милли именлек комитетының Ҡарағандылағы хеҙмәткәрҙәре, гәзиттәрҙе таратыу нөктәләре буйлап йөрөп, һатыусыларҙан «Голос Республики» гәзитен таратмауҙы талап итәКНБ не отличает «Голос Республики» от «Республика — деловое обозрение» / Масс-медиа / Интернет-газета. Казахстан.

 Шулай уҡ ҡара 
 Республика (информационно-аналитический портал)

 Иҫкәрмәләр 

 Һылтанмалар 
 Официальный сайт 
Категория:Ҡаҙағстан Республикаһы
Категория:Ҡаҙағстан Хөкүмәте